HENRI SE BRAAIBROODJIES
Hiedie gereg is verraad teenoor my vriende noord van die Oranje rivier. Ek sluit hom in ter wille vriende en familie wat so onbevoorreg is om in die suide van die land te bly. Dis nou die ouens wat glo die w�reld stop by die Hexrivierberge, soos swaer Aubrey van Somerset-Wes. Dit dien ook as herinnering aan my kinderjare in die Klein Karoo. BESTANDDELE:
Witbrood, gesny.Botter.Tamatie, in skywe gesny.
Die broodjies moet nou op 'n rooster oor kole gebraai word, en dis waar jou probleme begin. Jy moet besluit of jy eers die broodjies, of eers die vleis gaan braai. As jy op die brood besluit, is die kole te warm, en is hy gewoonlik verbrand voor jy hom kan draai. Dis nie die einde van die w�reld nie, 'n ou krap maar die houtskool met 'n messie af. Bid net dat die toutjies nie afbrand nie, anders brand die onderste sny brood op die rooster vas. As hulle nou albei kante mooi gerooster is, en nie te erg verbrand het nie, kan jy die vleis braai.
Hoe dit ook al sy, die broodjies is baie lekker saam met braaivleis, en ek het by enkele geleenthede mense van die noordelike provinsies gesien wat daaraan peusel, maar moenie s� ek het so ges� nie!